Fanklubben blev stiftet af Jesper Quistorff, som samtidig blev foreningens første formand, i den samme sæson (1993/94-sæsonen) som oprykningen til Superligaen blev sikret og skete efter en direkte opfordring fra Fremad Amagers hovedbestyrelse. Navngivningen af fanklubben blev ligeledes gjort af Jesper Quistorff på baggrund af det tidligere kælenavn for Fremad Amager. Baggrunden for Fremad Amagers kælenavn skal findes i, at klubben på daværende tidspunkt spillede deres hjemmebanekampe i ''kirketiden'' (kl. 10:00, kl. 10:30 eller kl. 11:00), så man kunne høre kirkeklokkerne ved kampstart fra den nærliggende [[Højdevangskirken]] samt at spilledragtens design dengang bestod af hvide ærmer, som kunne minde om englevinger.<ref>Fremad Amager Fanklub. ''De Blå/Hvide Engle : Engle-Ekspressen'' (forskellige blade).</ref><ref>[http://www.blaahvideengle.dk/visdata.asp?id=16 Fanklubbens historie] {{Webarchive|url=https://web.archive.org/web/20060909151514/http://www.blaahvideengle.dk/visdata.asp?id=16 |date= 9. september 2006 }} De Blå/Hvide Engle, hentet den [[21. august]] [[2006]].</ref>
Foreninger